tomron87/hebrew-wikipedia-sentences-corpus huggingface dataset:
פליטות אלו, הנצפות בקלות יחסית בשל גודלם, מעידות על צעירותו של גרם שמים.
המנגנון המדויק של סילונים אלו, של האצתם וכוונתם, טרם פוענח.
סילונים כאלו, היכולים להגיע למרחקים של שנות אור, נצפו רבות באובייקטי הרביג-הרו .
נצפו גם מקרים בהם חומר עזב את הכוכב הצעיר במהירויות של מאות קילומטרים בשנייה.
בעשרה מקרים שונים, בנוסף לחומר היוצא, נצפתה גם קרינת רנטגן, דבר המצביע על כך שמהירות הסילונים היא מעל 500 קילומטרים לשנייה: על מנת להגיע למהירויות כאלה, החומר צריך לעזוב את פני הכוכב במהירות העולה על 1000 קילומטרים לשנייה, מהירות הגדולה בהרבה ממהירויות שנצפו במקרים דומים אחרים.
הצפייה באור נראה, בקדם-כוכב במרבית השלבים, אינה אפשרית לצופה מכדור הארץ.
גרם שמיים זה מוסתר מרבית הזמן על ידי ענן צפוף של אבק וגז, שאריות הענן המולקולרי ממנו התהווה.
לעיתים ניתן להבחין בצללית של קדם כוכב על רקע אור חזק הנפלט מגז הקרוב אליו - אובייקטים המכונים "גלובולות בוק" .
עם זאת, שלבים מוקדמים בחיי כוכב ניתנים לצפייה באור אינפרה-אדום בלבד, החודר אבק.
מסיבה זו, תצפיות מטלסקופ החלל WISE, המסוגל לצלם בתחום האינפרה-אדום, היוו חלק משמעותי במיוחד בגילוי של קדם-כוכבים וצבירי הכוכבים הנוצרים מהם.
מאחר שלרוב, שארית הענן העוטפת קדם-כוכבים וכוכבים צעירים חוסמת את מעבר מרבית האור הנראה, הצפייה בקדם-כוכבים ובכוכבים צעירים נעשית בטווחי האינפרה-אדום.
בשל כך תצפיות בקדם-כוכבים וכוכבים צעירים מכדור הארץ הן בעייתיות - אטמוספירת כדור הארץ אטומה כמעט לחלוטין לקרינה באורכי גל בין 20 ל-850 מיקרון, ולכן התצפית בקדם-כוכבים יעילה רק מטלסקופים הנמצאים מחוץ לאטמוספירה.
ניתן לצפות בצורה ישירה בהיווצרות כוכבים בודדים בגלקסיה שלנו, אך לא בגלקסיות אחרות - באלו ניתן להבחין רק לפי החותמת הספקטרלית שהם מותירים.
קדם-כוכב לכת או פרוטופלנטה הוא גרם שמים דמוי כדור הנמצא בשלב התפתחותי לפני כוכב לכת.
זהו "עובר פלנטרי" (Planetary embryo) הנמצא בדיסקה קדם פלנטרית שעבר כבר את השלב של התכה פנימית והתגבש בצורת שכבות.
לפי המודלים המקובלים, קדם-כוכב לכת נוצר מפלנטסימלים מסדר גודל של קילומטרים ספורים שהתנגשו ולאחר מכן התגבשו לגוף אחד תחת כוח כבידה של עצמם.
כוכב לכת יכול להיווצר ממספר קדם-כוכבי לכת שהתנגשו זה בזה.
לפי תאוריה של התפתחות מערכת השמש, קדם-כוכבי לכת מהם בהמשך נוצרו כוכבי לכת של מערכת השמש גרמו להפרעות למסלולי תנועתם של זה של זה וגרמו להתנגשויות בין קדם כוכבים שונים.
כתוצאה מאותם ההתנגשויות והתחברותם של קדם-כוכבי לכת שונים, עם הזמן התגבשו כוכבי לכת גדולים יותר.
לפי המודלים המקובלים, התנגשות בין פלטיסימלים הולידה כמה מאות עוברים פלנטריים.
מסות העוברים היו בתווך של קילוגרמים וקוטר מסדר גודל של אלפי קילומטרים והם הזכירו את פלוטו וקרס.
כתוצאה מהתנגשויות שנמשכו מאות מיליוני שנים, כמותם פחתה ומסתו של כל גוף עלתה.
המודלים המתמטיים אינם מתארים את התקופה הזאת בצורה מדויקת, אבל לרוב מקובל לפצל אותה לשלושה שלבים, כלומר שלושה דורות של קדם-כוכבי לכת.
בסופה של התקופה התקבלו מספר קטן של קדם כוכבי לכת, שהתנגשותם הסופית הובילה להיווצרות כוכבי לכת המוכרים לנו.
בקדם-כוכבי לכת הצעירים היו הרבה יסודות רדיואקטיביים, אשר התפרקו עם הזמן.
החום המשתחרר כתוצאה מהתפרקות זו, וכתוצאה מקריסה כבידתית התיך חלק משכבות הפנימיות של כוכב הלכת העתידי.
באזורים המותכים בהם החומר קיבל אפשרות לנוע ביתר חופשיות, היסודות הכבדים ירדו למטה (אל מרכז הפלנטה) והקלים צפו למעלה.
תהליך זה מכונה "דיפרנציאציה כבידתית" או "דיפרנציאציה פלנטרית" (Planetary differentiation).
הרכבם של מטאוריטים מראה על קיום תהליך דומה גם באסטרואידים.
השערת ההתנגשות הענקית גורסת שכדור הארץ והירח נוצרו כתוצאה מהתנגשות בין כוכב הלכת ההיפותטי תיאה לבין כדור הארץ הקדום במהלך שלבים עתיקים של התפתחות מערכת השמש.
במהלך ההתפתחות הרוב המוחלט של קדם כוכבי לכת התגבש לכוכבי לכת, כך שבמערכת השמש נמצאים כיום רק שלושה גרמי שמיים שמקובל לסווג כקדם-כוכבי לכת: וסטה, קרס ופאלאס.
ישנם שמסווגים גם את אסטרואיד לוטטיאה 21 וגרמי שמיים גדולים בחגורת קויפר בתור קדם כוכבי לכת.
מכיוון שבכדור הארץ נמצאו מטאוריטים המורכבים מברזל, מקובל לשער שבחגורת האסטרואידים היו קדם כוכבי לכת עם ליבות ברזל והשמדתם בהתנגשויות גרמה לאותם המטאוריטים.
התצפיות על אובייקטים קטנים מחוץ הם בעייתיות מאוד.
עקב רזולוציה נמוכה מדי של המכשירים האופטיים.
בפברואר 2013 אסטרונומים איתרו לראשונה קדם-כוכב לכת בדיסקת גז ואבק סביב כוכב צעיר HD 100546. קדם כוכב לכת זה צפוי כנראה להפוך לענק גז, בדומה לצדק.
קְדם-יונקים (שם מדעי: Yinotheria) היא תת-מחלקה של יונקים שהיצורים בה הם בעלי הרגלים של יונקים מחד ושל זוחלים מאידך.
הם מסווגים רשמית כיונקים וקרוביהם שחיים היום הם סדרת יונקי הביב החיים כיום באוסטרליה וגינאה החדשה.
הקדם-יונקים נבדלים מקבוצת התריה (יונקים אמיתיים) במספר דברים: הם מטילי ביצים, טמפרטורת גופם קבועה, אך נמוכה יותר בכמה מעלות ביחס לטמפרטורה האופיינית (37 מעלות צלזיוס) של יונקי השלייה, ויש להם (לאלה מהם הקיימים כיום) פתח יחיד בגופם, הקרוי פתח ביב (Cloaca), המשמש אותם לצורכי הפרשות השתן, הצואה הרבייה.
כיום נכחדו כל בני הקבוצה למעט סדרת יונקי הביב.
משפחה שותריים (Shuotheriidae) - נכחדה
מין קיפודן חרטומני אטנבורו (Zaglossus attenboroughi)
מין קיפודן חרטומני מזרחי (Zaglossus bartoni)
מין קיפודן חרטומני מערבי (Zaglossus bruijni)
בתורת המידה, קדם-מידה היא פונקציה שהיא "כמעט" פונקציית מידה, במובן זה שמשפחת הקבוצות שהיא מודדת אינה מהווה סיגמא-אלגברה.
חשיבותה של קדם-מידה היא שכאשר היא מוגדרת על משפחת קבוצות המקיימת תכונות מסוימות, אז היא יכולה להתרחב לכדי פונקציית מידה על סיגמא-אלגברה הנוצרת על ידי משפחת הקבוצות הזו, לעיתים אף באופן יחיד.
תכונה חשובה זו מכונה משפט ההרחבה, שלו שתי גרסאות: גרסת קרתאודורי עבור קדם-מידה המוגדרת על חוג למחצה של קבוצות, וגרסת האן-קולמוגורוב עבור קדם-מידה המוגדרת על אלגברה של קבוצות.
שיטה זו של בניית מידה על ידי בניית קדם-מידה היא חשובה ויסודית בתורת המידה, וכך למשל יש לה תפקיד מרכזי בבניית מידת לבג על המספרים הממשיים.
תהי קבוצה, ותהי אלגברה של קבוצות או חוג למחצה של קבוצות מעל .
פונקציה נקראת קדם מידה, אם היא מקיימת את שתי התכונות הבאות:
אם איחוד סופי או בן-מניה של קבוצות זרות בזוגות מתוך , המקיים גם כי , אז
הסיבה לסימון היא כי קדם-מידה מיועדת להפוך למידה, כפי שמראה משפט ההרחבה, אותה מסמנים בדרך כלל .
נסמן ב- את הסיגמא-אלגברה הנוצרת על ידי אלגברה של קבוצות או חוג למחצה של קבוצות .
לכל קדם-מידה , קיימת מידה המרחיבה את .
כמו כן, במצב בו היא סיגמא-סופית, אז יחידה.
במצב זה, כמובן גם היא סיגמא-סופית.
ניתן להבחין כי אין כל הבדל בין אם קדם המידה מוגדרת על חוג למחצה של קבוצות או על חוג של קבוצות הנוצר על-ידה, שכן חוג של קבוצות הנוצר על ידי חוג למחצה של קבוצות הוא בדיוק אוסף כל האיחודים הסופיים של קבוצות זרות בזוגות מהחוג למחצה.
לכן מאדיטיביות של קדם-מידה, היא מתרחבת באופן יחיד לכדי קדם-מידה על החוג הנוצר.
הגרסה של משפט ההרחבה עבור חוג למחצה של קבוצות נקראת משפט ההרחבה של קרתאודורי על-שם המתמטיקאי היווני-גרמני קונסטנטין קרתיאודורי.
הגרסה של משפט ההרחבה עבור אלגברה של קבוצות נקראת משפט ההרחבה של האן-קולמוגורוב, על-שמם של המתמטיקאי האוסטרי האנס האן והמתמטיקאי הרוסי אנדריי קולמוגורוב.
כאמור במשפט, היחידות מובטחת רק כאשר המרחב הוא סיגמא-סופי ביחס לקדם המידה הנתונה.
כאשר דרישה זו לא מתקיימת, אפילו אם המרחב כן סיגמא-סופי ביחס למידה המרחיבה, היחידות אינה מובטחת.
נתבונן במרחב , ותהי האלגברה של קבוצות הנוצרת על ידי הקטעים החצי-פתוחים במרחב, מהצורה .
נתבונן בקדם-מידה טריוויאלית על המקיימת לכל קטע.
כמו כן נגדיר על הסיגמא-אלגברה מידה ועוד מידה , כאשר הוא הגודל של הקבוצה , והוא בכל מצב בו הקבוצה אינה סופית.
אלו שתי מידות שמקבלות ערכים שונים על כל קבוצה סופית של (יש קבוצות סופיות בסיגמא-אלגברה זו), וכמו כן ברור ששתיהן מרחיבות את הקדם-מידה , שכן כל קטע במרחב מכיל אינסוף איברים, ולכן .
היישום החשוב ביותר של משפט ההרחבה הוא בבניית מידת לבג על המספרים הממשיים.
בבנייה זו מתחילים מהחוג למחצה או האלגברה הנוצרים על ידי , כאשר יכול להיות גם אינסופי, ומגדירים עליו קדם-מידה להיות הנפח, כלומר .
כאשר מדובר בקטע אינסופי, ערכה של הקדם-מידה יהיה .
ממשפט ההרחבה נובע שקיימת מידה על המרחיבה את .
מידה זו מכונה "מידת בורל".
מידת לבג עצמה מתקבלת על ידי עוד הרחבה של מידת בורל, המוגדרת על סיגמא-אלגברה גדולה יותר המכילה את .
כפי שנובע מהחלק הנוסף של משפט ההרחבה, היות שהמספרים הממשיים מהווים מרחב מדיד סיגמא-סופי ביחס לקדם-מידת הנפח, הרי שמידת לבג היא המידה היחידה על סיגמא-אלגברת בורל, שמקיימת את התכונה האינטואיטיבית שמידתו של כל קטע היא האורך שלו, .
הקְדַם-זַנְבָאִים (שם מדעי: Protura) הם סדרה של שש-רגלים שנחשבו בעבר כחרקים, ולעיתים מתייחסים אליהם כמחלקה בפני עצמה.
הם שוכני אדמה ובשל גודלם הזעיר (אורך קטן מ־2 מילימטרים) האדם לא הבחין בהם עד המאה העשרים.
ישנן עדויות מצביעות על כך שהקדם-זנבאים הם הבסיס הפֿילוגנטי לכל השש-רגלים, אם כי לא כל החוקרים מסכימים לסיווגם כשש-רגלים, דבר המערער את המונופילטיות של השש-רגלים.
באופן ייחודי בין השש-רגלים, ההתפתחות של הבוגר הקדם-זנבאי היא אנאמורפית, כלומר מתווספים לו פרקי בטן בזמן הנשילה.
בסדרה קרוב ל-800 מינים, השייכים לשבע משפחות.
כמעט 300 מהמינים נכללים בסוג יחיד, Eosentomon.
הקדם-זנבאים הם חסרי עיניים, כנפיים ומחושים, ובהיעדר פיגמנטציה הם בדרך כלל לבנים או חומים בהירים.
את התפקיד התחושתי של המחושים ממלא הזוג הקדמי מבין שלושת זוגות הרגליים.
לרגליים אלה חמישה פרקים, והן המורמות כלפי מעלה ומצביעות קדימה, ועליהם סנסילות ושערות חישה רבות.
לכן הקדם-זנבאים הולכים על ארבע הרגליים האחוריות בלבד.
הראש חרוטי ונושא שתי עיניים מדומות שתפקידם לא ידוע.
הגוף מוארך וגלילי, עם קצה בתר-אנאלי.
גפי הפה סגורים בתוך קפסולת הראש וכוללים לוחיות לסת עליונות ולוחיות לסת אמצעיות.
בקצה הבטן אין גנובתנים, ומכאן שם הסדרה, "קדם-" במשמעות פרימיטיבי.
שלושת מקטעי הבטן הראשונים נושאים תוספות דמויות גפיים המכונות "סטיילי".
איברי המין פנימיים ופתחם הוא בין המקטע האחד עשר למקטע האחורי ביותר של המבוגר.
אצל משפחות ה-Eosentomidae יש פתחי נשימה ומערכת טרכיאות, בעוד חברי ה-Acerentomoidea חסרים מבנים אלה ונושמים באמצעות דיפוזיה.
הקדם-זנבאים חיים בעיקר בקרקעות, בטחבים ובפסולת צמחית של יערות לחיםֿ שאינם חומציים מדי.
הם גם נמצאים מתחת לסלעים או מתחת לקליפות עצים, וכן במאורות בעלי חיים.
בדרך כלל הם ימצאו בעומק לא גדול מעשרה סנטימטרים אך לעיתים אפשר למצאם בעומק של עד 25 סנטימטרים.
אף על פי שהם נחשבו לנדירים, זו ככל הנראה טעות הנובעת מגודלם הקטן: נמדדו צפיפויות של מעל 90,000 פרטים למ"ר.
הדיאטה של חברי הסדרה עדיין לא נחקרה דיה, אך בתרביות אצל חוקרים הם ניזונים מפטריות אקריותיות, אקריות מתות ואבקת פטריות.
בטבע הם כפי הנראה ניזונים מחומר צמחי נרקב ומפטריות.
על פי אברי הפה דמויי החרט משערים כי הם ניזונים מנוזלים, עם עדות לכך שמינים מסוימים מוצצים את התכולה של קורים פטרייתיים.
לקדם-זנבאים החיים בקרבת פני האדמה יש בדרך כלל דור אחד בשנה ויש להם רגליים ארוכות יחסית, בעוד שלאלה שחיים עמוק יותר יש רגליים קצרות יותר ומחזור רבייה ארוך יותר, אם כי כמה מינים נודדים בין שכבות עמוקות יותר בחורף ושכבות רדודות יותר בקיץ.
לנימפה תשעה פרקי בטן, אך המספר גדל בנשילות עד ל-12 הפרקים של הבוגר.
ייתכנו נשילות נוספות, אך ללא הוספת פרקים.
לא ידוע אם המבוגרים ממשיכים להתנשל במהלך חייהם.
ביצים נצפו רק במינים מעטים, ולאחר הבקיעה יש חמישה שלבים התפתחותיים: לקדם-הנימפה הבוקע מהביצה יש איברי פה מפותחים חלקית וכאמור 9 פלחי בטן; הוא מתפתח לנימפה הראשונה אשר לה איברי פה מפותחים לחלוטין; לנימפה השנייה יש עשרה פלחי בטן; לבוגר הצעיר 12 קטעי בטן ואחריהם בא שלב הבוגר.
בני משפחת ה-Acerentomidae נבדלים בשלב נוסף בין הבוגר הצעיר לבוגר, אשר לו איברי מין מפותחים חלקית.
קדם-זנבאים התגלו לראשונה בראשית המאה העשרים, כאשר פיליפו סילבסטרי ואנטוניו ברלז גילו את בעלי החיים באופן עצמאי.
המין הראשון שתואר היה Acerentomon doderoi, אותו פרסם סילבסטרי בשנת 1907, על בסיס ממצאים סמוך לסירקיוז.
קדם-זנבאים מסייעים בפירוק פסולת אורגנית וֿבמחזור חומרים מזינים אורגניים אל האדמה.
לפיכך הם ממלאים תפקיד ביצירת קרקעות ובהרכבם, שיכול להיות חיוני בשיקום של קרקעות.
קַדָּם הוא אזור ב-DNA האחראי לבקרה של ביטוי גן הסמוך אליו.
אתר הקַדָּם ממוקם בקצה החמישי של רצף בסיסים המקודד לגנים מתועתקים.
קַדָּמים ממלאים תפקיד מכריע וחיוני בתחילת ביטוי גנים.
תפקידם העיקרי הוא לווסת את תהליך התעתוק, שהוא השלב הראשון בביטוי גנים.
קַדָּמים מספקים אתרי קישור עבור רנ"א פולימראז, האנזים האחראי לסינתזה של רנ"א על פי רצף הדנ"א.
המבנה והרצף של הקַדָּמים משתנה בין אורגניזמים שונים.
בארכאונים ובחיידקים, הקדמים בדרך כלל קצרים, באורך של כ-100–200 זוגות בסיסים.
לעומת זאת, באאוקריוטים, הקדמים מורכבים יותר ויכולים להגיע עד 1,000 זוגות בסיסים באורכם.
קַדָּם של גן מסוים יכול לקבוע מתי והיכן הגן מועתק.
לדוגמה, חלק מהקדמים פעילים רק בסוגי תאים או רקמות ספציפיות, בעוד שאחרים פעילים רק בתגובה לגירויים מסוימים.
הקַדָּם יכול גם לקבוע את רמת הביטוי של הגן.
גנים עם קַדָּמים חזקים מתועתקים לעיתים קרובות יותר מאשר גנים עם קדמים חלשים.
על ידי שליטה בפעילות של הקַדָּמים, תאים יכולים לאפשר שהגנים יתועתקו אך ורק במידת הצורך.
הקַדָּם הראשון שזוהה היה חלק מהתגלית של אופרון הלקטוז בחיידקים.
בתחילת שנות ה-60, פרנסואה ז'קוב וז'אק מונו ערכו מחקר חלוצי במכון פסטר בפריז, בו הם חקרו כיצד חיידקי Escherichia coli (E.
coli) מפרקים את סוכר הלקטוז.
במהלך המחקר, הם חשפו את קיומו של רצף המתפקד כמתג גנטי השולט על תעתוק שלושה גנים (lacZ, lacY, lacA) המקודדים לשלושה אנזימים בעלי פונקציות הקשורות בוויסות מטבולי של סוכר הלקטוז בחיידקי E.
תעתוק של מספר גנים המבוקר יחד על ידי אזור בקרה וקדם אחד זכה לכינוי אופרון.
ליתר פירוט, ז'קוב ומונו הבחינו שבהיעדר לקטוז, נקשר גורם מעכב (repressor, דכאן) לאתר המפעיל (operator), ומונע מרנ"א פולימראז להיקשר לקַדָּם ולתעתק את הגנים.
במקביל, בנוכחות לקטוז, הרפרסור אינו פעיל, מה שמאפשר לרנ"א פולימראז להיקשר לקַדָּם ולהתחיל את ביטוי הגנים.
גילוי הקַדָּמים ותפקידם בביטוי גנים בתוך אופרון הלקטוז היה תגלית פורצת דרך שסיפקה הבנה בסיסית לאופן שבו גנים מבוקרים בחיידקים.
מחקרם של ז'קוב ומונו לא רק תרם לפיתוח מושג האופרון, אלא גם הניח את היסוד למחקרים עתידיים על ויסות ביטוי גנים הן בפרוקריוטים והן באאוקריוטים.
בקרת התחלת התעתוק תלויה בעיקרה בשתי אינטראקציות שיכולות להתרחש בין חלבונים לדנ"א בסמוך למקום התחלת התעתוק של גן מסוים.
האינטראקציה הראשונה מתרחשת על גבי הדנ"א במיקום תחילת התעתוק, כלומר ברצף הבסיסים של הקַדָּם.
כאשר נקשר החלבון רנ"א פולימראז לרצף הקַדָּם, תהליך התעתוק מתחיל במרחק של בסיסים אחדים ממקום הקדם.
באופן כללי, לכל גן חייב להיות קדם, אחרת לא ניתן לתעתק אותו.
האינטראקציה השנייה מתרחשת על גבי הדנ"א באזורים הסמוכים לקַדָּם.
אינטראקציה זו קובעת אם יתרחש תעתוקו של הגן על ידי בקרת נגישותו של הרנ"א פולימראז לקדם בשיתוף פעולה עם פקטורי תיעתוק – חלבונים קושרי דנ"א וכאלה שקושרים את הרנ"א פולימראז ומבקרים את פעולת התיעתוק.
מקטעי הדנ"א שבדרך כלל סמוכים לקַדָּם, כמו מַעַצְמִים (Enhancers), משתיקים (Silencers) או מפעילים (Operators), משמשים כאתרי קישור לחלבוני בקרה כמו משַפעילים (Activators), דַּכְּאָנים (Repressors) וגורמי תעתוק (Transcription factors).
מיקומם של הקדמים ואתרים אחרים הקשורים לתעתוק מסומנים בדרך כלל בסימן שלילי (-) או בסימן חיובי (+) ביחס לאתר תחילת התעתוק (Transcription start site).
כאשר מדובר בקַדָּם, מיקומו תמיד יהיה בסימן שלילי (-) מכיוון שקדמים תמיד ממוקמים במעלה הזרם (upstream) ביחס לאתר התחלת התיעתוק.
לעומת זאת, כאשר מדובר באתר הנמצא במורד הזרם (downstream), הסימן שלו יהיה חיובי (+), כך שעל פי המוסכמה, בסיס הדנ"א הראשון המתועתק ממוספר כבסיס 1+ .
בחיידקים, בדרך כלל, קישורו של חלבון משפעל (Activator) לאתר המטרה שלו בדנ"א מסייע פיזית לקישור הרנ"א פולימראז לקַדָּם הקרוב אליו, מה שמאפשר את התחלת התעתוק (בקרה חיובית).
במקביל, קישורו של דכאן (repressor) לאתר המפעיל (operator) יוצר הפרעה פיזית בקישורו של הרנ"א פולימראז לקַדָּם או חסימת תנועתו לאורך שרשרת הדנ"א, מה שמעכב את תהליך התעתוק (בקרה שלילית).
יחד, חלבוני בקרה אלה ואתרי הקישור שלהם מהווים מתגים גנטיים השולטים בשינויים יעילים בביטוי גנים המתרחשים בתגובה לתנאים סביבתיים.
תחילת תעתוק בחיידקים הוא תהליך מבוקר שכולל אינטראקציה ישירה בין הרנ"א פולימראז לבין הקַדָּם.
רנ"א פולימראז בחיידקים הוא הולואנזים שמורכב מאנזים ליבה (תצמיד של חמש תתי-יחידות: שתי תת-יחידות α, אחת β, אחת β', ואחת ꞷ) וגורם סיגמא (תת-יחידה σ) שממלא תפקיד משמעותי בזיהוי וקשירת הקַדָּם.
גורמי סיגמא מגוונים מסוגלים לזהות רצפי קַדָּמים שונים ומאפשרים לרנ"א פולימראז לאתחל תעתוק במגוון רחב של גנים.
הקדם בחיידקים מכיל שלושה אזורים חשובים (איור 1):
אלמנט זיהוי הליבה (Core Recognition Element): רצף בסיסים הממוקם בעמדה שנמצאת בין 4 זוגות בסיסים במעלה הזרם לבין 2 זוגות בסיסים במורד הזרם (בין 4- ל־2+) בתוך אזור הקדם.
אלמנט מזוהה על ידי הרנ"א פולימראז במהלך תחילת התעתוק והוא חיוני למיקום מדויק וקשירה של רנ"א פולימראז לקדם, כך שמבטיח את ההתחלה הנכונה של התיעתוק.
אלמנט 10- (הידוע גם בשם Pribnow box): רצף דנ"א שמור הממוקם בדרך כלל 10 זוגות בסיסים במעלה הזרם של אתר תחילת התעתוק.
אינטראקציה של אלמנט 10- עם גורם סיגמא (σ) מסייעת למקם כראוי את הרנ"א פולימראז על גבי הקדם ומקלה על פתיחת גדילי הדנ"א בתחילת התיעתוק.
אלמנט 35-: רצף דנ"א שמור נוסף הממוקם בדרך כלל 35 זוגות בסיסים במעלה הזרם של אתר תחילת התיעתוק.
הרצף המסייע במיקום וייצוב ההולואנזים רנ"א פולימראז על גבי הקדם.
יש לו רצף מוסכם של "TTGACA" בחיידקי E.
אלמנט 35- מספק אתר זיהוי נוסף עבור גורם הסיגמא מה שגורם לחזק את הזיקה של רנ"א פולימראז לקדם.
האינטראקציה עם האלמנט 35- תורמת ליציבות ולספציפיות של קישור הרנ"א פולימראז לאזור הקַדָּם.
יחד, אלמנט זיהוי הליבה, אלמנט 10- ואלמנט 35- מתפקדים כאותות זיהוי שמכוונים את הרנ"א פולימראז לאזור הקדם.
אינטראקציה בין תתי היחידות השונות לאלמנטים אלה הכרחית להתחלת התעתוק.
באאוקריוטים בקרת גנים היא מורכבת יותר מאשר בחיידקים והיא משלבת עיצוב מחדש של כרומטין, גורמי תעתוק, מַעַצְמִים, משתיקים ועוד.
גורמי תיעתוק אאוקריוטיים יכולים להיות באינטראקציה עם רצפי מַעַצְמִים (Enhancers), משתיקים (Silencers) ומבודדים (insulators) הנמצאים רחוק יותר מאזור הקדם המרכזי.
קישורם של גורמי התעתוק לרכיב מַעֲצֵם יכול לעודד ביטוי גנים, ובמקביל, קישורם לרכיב משתיק עלול לעכב את הביטוי.
בהשוואה לחיידקים, בתאים אאוקריוטיים יש יותר מאנזים רנ"א פולימראז אחד, כל אחד מהאנזימים האלה מעורב בסינתזה של תת-קבוצה של תעתיקים, אשר שונים בפונקציה, מבנה, שכיחות, ועוד.
כל רנ"א פולימראז מזהה ומתעתק סוגים ספציפיים של גנים:
רנ"א פולימראז I אחראי לתעתוק גנים המקודדים לרנ"א ריבוזומלי.
רנ"א פולימראז II אחראי בעיקר לתעתוק גנים המקודדים לחלבונים.
רנ"א פולימראז III אחראי לתעתוק גנים של רנ"א לא מקודד (non-coding RNA), רנ"א מוביל (transfer RNA) ועוד מולקולות רנ"א קטנות.
רנ"א פולימראז IV ו- V נמצאים בצמחים בלבד, ואחראיים לסינתזה של siRNA (small interfering RNA).
POLRMT רנ"א – פולימראז שאחראי לסינתזת רנ"א המקודד בדנ"א המיטוכונדרי.
בתאים של יצורים אאוקריוטיים ישנם שלושה רכיבים מרכזיים בעלי תפקידים שונים (איור 2):
אזור ליבת הקַדָּם בדרך כלל משתרע על פני קטע קצר יחסית של דנ"א, בדרך כלל באורך של 50–100 זוגות בסיסים, והוא ממוקם מייד במעלה הזרם של אתר התחלת התעתוק (1+).
האלמנטים העיקריים של הקדמים חיוניים לקביעת הדיוק והיעילות של תהליך התחלת התעתוק.
ישנם מספר אלמנטים של ליבת הקדם הנמצאים בדרך כלל בגנים של אאוקריוטים.
שלושה מהאלמנטים העיקריים הידועים ביותר של ליבת הקדם כוללים: תיבת TATA, אלמנט התחלת התיעתוק (INR) ואלמנט הזיהוי (B).
תיבת TATA: היא אחת מרכיבי הקדם הידועים ביותר וממוקמת בדרך כלל סביב 25–30 זוגות בסיסים במעלה הזרם של אתר תחילת התעתוק.
תיבת TATA מורכבת מרצף שמור, בדרך כלל "TATAAA" ומשמשת כאתר זיהוי עבור קומפלקס חלבונים הנקרא (TATA-Binding Protein) TBP.
קומפלקס זה מהווה חלק ממכלול חלבונים גדול יותר הנוצר באזור קדם הגן לפני תחילת התעתוק והידוע בשם (pre-initiation complex) PIC.
הקישור של TBP לתיבת TATA מסייע למקם את הרנ"א פולימראז II במיקום הנכון על גבי הגן לצורך התחלת התעתוק.
אלמנט התחלת התיעתוק (The initiator element (INR)): הוא רכיב קדם חיוני שנמצא בדנ"א של אאוקריוטים.
רכיב זה ממוקם בדרך כלל ליד אתר התחלת התעתוק ומכיל רצף שמור ומורכב לעיתים קרובות מהרצף המוסכם "YYANWYY", כאשר Y מייצג פירימידין (C או T), A מייצג אדנין, W מייצג A או T ו-N מייצג כל נוקלאוטיד.
אלמנט התחלת התיעתוק מזוהה על ידי גורמי תעתוק שונים, ביניהם גורם התעתוק הכללי TFIID (Transcription factor IID), אשר מגויס על ידי האינטראקציה בין תיבת TATA לבין TBP.
האינטראקציה בין TFIID לבין רכיב התחלת התיעתוק INR מסייעת לייצב PIC ולמקם במדויק את הרנ"א פולימראז II באתר תחילת התעתוק.
אלמנט הזיהוי (B) (B recognition element (BRE)): הוא רכיב הנמצא בסמוך לתיבת ה-TATA ברוב הגנים באאוקריוטים.
ישנם שני סוגים של רכיב הזיהוי B, אשר נמצאים באזור קדם הליבה, אחד מהם ממוקם במעלה הזרם ביחס לתיבת ה-TATA ונקרא BREu והשני ממוקם במורד הזרם ונקרא BREd, והם מתפקידים יחד עם תיבת ה-TATA.
אלמנט הזיהוי B משמש כאתר עגינה עבור גורם התעתוק TFIIB (Transcription factor IIB) ובכך מסייע למקם את PIC באתר התחלת התעתוק.
בהמשך מעלה הזרם של ליבת הקדם ניתן למצוא את הקדם הפרוקסימלי המכיל אלמנטים רגולטוריים רבים.
הקדם הפרוקסימלי נמצא כ-250 זוגות בסיסים במעלה הזרם מאתר התחלת התעתוק (1+) והוא האתר שבו גורמי התעתוק הכלליים נקשרים.
החלק האחרון של אזור הקדם נקרא הקדם הדיסטלי, והוא נמצא במעלה הזרם ביחס לקדם הפרוקסימלי.
הקדם הדיסטלי מכיל גם אתרי קישור של גורמי תעתוק.
בנוסף, לאאוקריוטים יש מגוון של אזורים ואלמנטים נוספים שיכולים להיחשב כחלק מרצף הקדם, כגון DPE (downstream promoter element), תיבת ה-CAAT ותיבת ה-CG ועוד אלמנטים רגולטוריים אחרים מרוחקים יותר מאזור הקדם (איור 2).
ארכיאה היא קבוצה של מיקרואורגניזמים חד-תאיים הדומים לחיידקים בהיבטים מסוימים, אך יש להם מאפיינים גנטיים וביוכימיים ייחודיים האופייניים לגידול בסביבות קיצון (מליחות גבוהה, טמפרטורה גבוהה ועוד).
בעוד שארכאונים חולקים דמיון עם חיידקים, הקדמים בדנ"א של ארכאה דומים יותר לאלה שבאאוקריוטים.
קדמים בארכאה חולקים את שלושת הרכיבים החיוניים להתחלת תעתוק בגנים של אאוקריוטים ואף מציגים הומולוגיה קרובה למנגנון התיעתוק שלהם.
בעוד שקדמים ארכאוניים מכילים אלמנטים שמורים כגון INR, TATA Box ו- BRE (איור 3), אשר קיימים גם בקדמים של אאוקריוטים, הרצף והמבנה של אלמנטים אלה שונים בין שתי העל-ממלכות.
לדוגמה, תיבת ה-TATA בקדם בארכאה נמצאת סביב 26/27- ביחס לאתר התחלת התעתוק, בעוד שבאאוקריוטים היא ממוקמת סביב 30-.
יתר על כן, תהליך תחילת התעתוק בארכאה כולל הרכבה של קומפלקס PIC (pre-initiation complex), הכולל את הרנ"א פולימראז וכמה גורמי תעתוק הכוללים TBP (TATA-binding protein) ו- TFB (transcription factor B).
תהליך זה דומה להרכבת קומפלקס PIC באאוקריוטים, הכולל רנ"א פולימראז II ומספר גורמי תעתוק.
אולם, ישנם גם הבדלים בתהליך התחלת התעתוק בין ארכאונים ואאוקריוטים.
לדוגמה, גורמי תעתוק ארכיאוניים כגון TFE ו- TFB הוכחו כבעלי דמיון מבני ופונקציונלי לגורמי תעתוק אאוקריוטיים TFIIE ו- TFIIB, בהתאמה, אך יש להם גם תכונות ייחודיות המשקפים את הביולוגיה הייחודית של ארכיאה.
קדם גרעינון (Prenucleolus) הוא מושג בתורת המשחקים בתחום המשחקים השיתופיים.
הקדם גרעינון הוא מושג פתרון נקודתי עבור משפחת המשחקים בצורה קואליציונית, שממזער את רמת חוסר שביעות הרצון של הקואליציות השונות, ואשר נגזר מאוסף הקדם תשלומים.
זהו מקרה פרטי של הגרעינון אשר נגזר מקבוצת וקטורי התשלומים (ובאופן יותר כללי, מקבוצת וקטורים כלשהי).
יהי משחק בצורה קואליציונית כאשר קבוצת השחקנים.
מבנה קואליציוני הוא חלוקה של קבוצת השחקנים .
וקטור נקרא יעיל עבור המבנה הקואליציוני , אם לכל מתקיים כאשר .
וקטור יעיל נקרא גם וקטור קדם תשלומים, וקבוצת וקטורי הקדם תשלומים ביחס למבנה הקואליציוני תסומן על ידי .
עבור המבנה הקואליציוני , שבעיקר איתו נתעסק, נסמן בקיצור .
נאמר כי גדול מ- בסדר האלפביתי (או לקסיקוגרפי), ונסמן , אם קיים מספר שלם כך שמתקיים ו- לכל .
אחרת ו- שקולים ביחס הלקסיקוגרפי, בפרט , ונסמן .
לכל וקטור , נקרא העודף (excess) של הקואליציה ב- (ביחס לפונקציה הקואליציונית ).
העודף (נשמיט את כאשר ברור על איזו פונקציה קואליציונית מדובר) מהווה מדד לחוסר שביעות הרצון של חברי הקואליציה מווקטור התשלומים .
ככל שהעודף גדול יותר כך גדלה מידת חוסר שביעות הרצון.
לכל וקטור , נחשב את העודפים של כל הקואליציות, ונסדר אותם כווקטור בסדר יורד:
כאשר הן כל הקואליציות ב-, ויש לשים לב שהסדר שלהן נקבע רק עדי כדי שוויון בין העודפים.
הגרעינון של המשחק ביחס לקבוצה הוא אוסף הווקטורים הממזערים את העודפים ביחס הלקסיקוגרפי:
הגרעינון הוא הגרעינון ביחס לקבוצת וקטורי התשלומים, והקדם גרעינון הוא הגרעינון ביחס לקבוצת וקטורי הקדם תשלומים.
נפרט מספר תכונות שמקיים הקדם גרעינון (כולן נכונות גם עבור הגרעינון, מלבד הקיום).
משפט: תהי קבוצה סגורה (ולא ריקה).
אם קיים מספר ממשי כך ש- לכל אזי הגרעינון ביחס ל- אינו ריק.
קל לראות שקבוצת וקטורי הקדם תשלומים מקיימת את התנאי לעיל, ולכן נסיק מיד כי הקדם גרעינון אינו ריק (קיום).
משפט: אם קבוצה קמורה (ולא ריקה), אזי הגרעינון ביחס ל- מכיל לכל היותר נקודה אחת.
ברור שקבוצת וקטורי הקדם תשלומים היא קמורה, ולכן הקדם גרעינון מכיל לכל היותר נקודה אחת (יחידות).
לפיכך הקדם גרעינון הוא אכן מושג פתרון נקודתי, ולכן נתייחס ל- בתור וקטור (במקום כיחידון).
(תכונת הקיום אינה נכונה עבור מושג הגרעינון, שכן קבוצת וקטורי התשלומים עלולה להיות ריקה)
משפט: הקדם גרעינון מקיים את עקרון הסימטריה.
כלומר אם שחקנים סימטריים, אזי .
משפט: הקדם גרעינון מקיים את עקרון האנונימיות.
משפט: הקדם גרעינון מקיים את עקרון שחקן האפס.
כלומר אם שחקן אפס, אזי .
משפט: אם שחקן גולם, אזי .
משפט: הקדם גרעינון מקיים את עקרון הקווריאנטיות תחת שקילות אסטרטגית.
כלומר לכל ולכל מתקיים .
ניתן להראות (על ידי דוגמה, למשל "משחק הכפפות") שמושג הפתרון של הקדם גרעינון שונה מערך שפלי.
לפי משפטי האפיון של ערך שפלי אנו יכולים להסיק שהקדם גרעינון לא מקיים את עקרון החיבוריות או את עקרון השוליות.
הקדם גרעינון "מחפש" את וקטורי התשלום שממזער את התלונות בתוך מאגר כל וקטורי התשלום היעילים.
הגרעינון של המשחק, עושה זאת במאגר כל וקטורי התשלום היעילים והסבירים פרטית.
לפיכך, מבחינה לקסיקורפית, הקדם גרעינון ממזער יותר את התלונות.
אם וקטור הקדם גרעינון סביר פרטית, אז הוא מוכל בקבוצת וקטורי התשלומים , ולכן בגרעינון.
משפט: אם הליבה לא ריקה אזי הגרעינון והקדם גרעינון מוכלים בליבה.
במקרה כזה הקדם הגרעינון סביר קבוצתית, ובפרט סביר פרטית.
ניתן להראות שגם במשחק אפס-מונוטוני הגרעינון והקדם גרעינון מתלכדים.
מאחר שיש וקטור יחיד שהוא גם יעיל וגם סביר פרטית, הוא הגרעינון של המשחק.
בעמודה האחרונה רואים דוגמה לווקטור יעיל שממזער את התלונות יותר מאשר הגרעינון.
אך הקדם הגרעינון ממזער את התלונות לפחות כמו .
כלומר, בדוגמה זו הגרעינון של המשחק והקדם גרעינון שונים.
בית המכירות הפומביות קדם נוסד בשנת 2008 בירושלים כבית מכירות עבור פרטי יודאיקה וישראליאנה (פריטי ארץ ישראל מהתקופה המודרנית וראשית הציונות).
הוא אחד מבתי המכירות הפומביות המובילים בתחומים אלו בישראל ובעולם.
"קדם" הוקם על ידי מרון אֵרֵן (יליד 1963), חקלאי במקצועו, אבישי גלְער (יליד 1974), רב ומורה ממודיעין עילית וערן רייס (יליד 1966).
הבעלים עסקו שנים רבות בספרים ובכתבי יד עבריים ועתיקים ובפריטים הקשורים לתולדות עם ישראל ותרבותו.
גלער התמחה בספרי קודש ובכתבי יד רבניים, בעוד ארן התמחה בתרבות יהודית וישראלית בתקופה המודרנית.
בתחילה ישבו משרדי החברה באזור התעשייה בגבעת שאול, והמכירות התבצעו בבית בלגיה שבגבעת רם.
ב-2012 התקיימה "מכירת פרטי אומנות ישראליים" במוזיאון נחום גוטמן.
מאוחר יותר עבר "קדם" למרכז העיר ירושלים, למרתפו של בניין היכל שלמה.
לשם כך הושכר שטח של 250 מ"ר, והמקום שופץ בעלות של קרוב ל־400 אלף שקל.
כיום "קדם" כולל משרדים, אולם מכירות, שטח אחסון לכ־300 פריטים וחדר כספות.
מאז הקמתו, התפתח בית המכירות וגדל להיות המוביל בתחומו, והוא מחזיק צוות עובדים ומומחים גדול ומיומן.
ל"קדם" אף נציגות בצפון אמריקה.
"קדם" מנהל 7 מכירות פומביות בשנה, כאשר האחרונה מוקדשת לקטגוריית "פריטים יקרים ונדירים".
במכירות הפומביות הראשונות מחזור המכירות עמד על 60 אלף דולר, ב-2012 עמד מחזור המכירות על 750 אלף דולר.
ב-2014 התקיימה מכירת "יקרים ונדירים" באולם בית המלון "לאונרדו פלאזה" בירושלים, והיקף מחירי הפתיחה שלה עמד על מעל מיליון דולר.
"קדם" מקבל להערכה ולמכירה פריטים בודדים ואוספים שלמים בכל התחומים הקשורים ליהדות ולהיסטוריה של עם ישראל וארץ ישראל.
בין הלקוחות של בית המכירות נמצאים מוסדות ציבוריים בישראל ומחוצה לה, ובהם ספריות לאומיות ואוניברסיטאיות, מוזיאונים ציבוריים ופרטיים וארכיונים, לצד אספנים פרטיים.
בין השאר נמנים עם הלקוחות הקבועים של "קדם" מוסדות כמו ספריית הקונגרס האמריקאית, אוניברסיטת ייל והספרייה הבריטית.
ב-2014 עלה שמו של בית המכירות הפומביות "קדם" כמי שירכוש למטרת מכירה את אוסף האמנות של איי.די.בי, המוערך בשווי של מיליוני שקלים.
השם "קדם" נבחר לבית המכירות בשל העובדה ששורש המילה מכיל בתוכו בעת ובעונה אחת משמעות של מקורות ועבר ("קדום"), לצד משמעות של התפתחות ועתיד ("קדימה").
בנוסף הוא פעיל במזרח התיכון, או "קדם" בלשון העתיקה.
תחומי ההתמחות של "קדם" התרחבו לאורך השנים, והוא מתמחה במכירותיו בארבעה סוגים של פריטים:
ספרי קודש, כתבי יד ומכתבים רבניים, ובמיוחד בספרים נדירים, כתבי ופריטי נייר.
חפצים ארצישראליים, נומיסמטיקה ומדליות - "קדם" הוא בית המכירות הראשון המפיק מכירות פומביות המוקדשות בלעדית לתחום האספנות הארצישראלית, קרי היסטוריה ישראלית, תולדות עם ישראל בארץ ובגולה, ציונות ותרבות ישראלית ויהודית.
למעשה עד הקמת "קדם" לא היה אף בית מכירות בארץ שהתמחה בתחום הישראליאנה.
חפצי קודש ויודאיקה- בין השאר עמודי הבדלה, גביעי קידוש, מפות שבת, קמיעות ואחרים מהארץ ומכל תפוצות ישראל.
פריטי אמנות- הכוללים פסלים אמנותיים, כרזות, תמונות ועוד.
לאורך השנים הגיעו ל"קדם" פריטים יוצאי דופן בנדירותם ובייחודם, דבר שהביא למכירתם במחיר גבוה:
ב-2009 הוצע למכירה הספר החסידי, 'נועם אלימלך' של רבי אלימלך מליז'נסק ב-300 אלף דולר.
ב-2012 נמכר ב"קדם" ספר גמרא נדיר במיוחד, שבשוליו כתב הגאון מווילנה את הערותיו, בחצי מיליון דולר.
ב-2013 "קדם" טיפל במכירת פריטי ארני דרוק שבה הוצגו למכירה לראשונה עשרות אלפי פריטים של אמנות ישראלית ויהודית, צילומים, מסמכים של הרצל ויצחק רבין, ספרי ילדים ביידיש, יינות, גלויות אנטישמיות, הגדות קיבוציות ועוד.
ב-2014 נמכרו ב"קדם" מסמכים ממשפטי נירנברג שנמצאו בשוק הפשפשים.
האוסף כולל יותר מ-2,000 דפים מודפסים ו-500 צילומי מסמכים, לצד רשימות בכתב יד וגזרי עיתונים המתעדים את משפטי נירנברג.
באותה שנה הוצע למכירה עותק של התלמוד בבלי של הרב עובדיה יוסף מתקופת היותו רב במצרים ב-50,000 דולר, העותק היחיד בעולם של ספרו האבוד של ק.
צטניק, סופר השואה, הקדשה אישית של הרצל שנמכרה ב-235 אלף שקל מ-1900. וכן מסמך "אישי-סודי" ששלח שמעון פרס לרב עובדיה יוסף שהנהיג את ש"ס עם הבטחות קואליציוניות על מנת שיחבור איתו לממשלה במסגרת "התרגיל המסריח".
בשנת 2015 הועמד למכירה אוסף מכתבי האהבה אותם כתב דוד בן-גוריון לאחת המאהבות שלו, רגינה (רגע) קלפהולץ.
אוסף המכתבים, אשר נכתבו בין השנים 1932–1935 (למעט אחד הנכתב בשנת 1938), כלל כ-9 מברקים וכ-38 מכתבים אשר נכתבו בכתב ידו של בן-גוריון.
באותה השנה הועמד למכירה גם דגל ספינת המעפילים "יציאת אירופה", המוכרת גם בשם אקסודוס.
הדגל אשר הוצע למכירה היה דגל הספינה אשר הורד מן התורן מיד לאחר עגינתה של הספינה בנמל חיפה בשנת 1947. מחיר הפתיחה של הדגל עמד על סכום של כ-390,000 ש"ח.
יחד עם דגל הספינה נמכר גם יומן אישי בן-12 עמודים בשפה היידיש, אותו כתב אחד מן המעפילים אשר על האקסודוס אשר שמו נותר עלום.
מחיר הפתיחה של היומן עמד על כ-6000 ש"ח.
עוד בשנה זו נמכר אחד מכרכי ההוצאה הראשונה של מילון השפה העברית הראשון, אותו כתב והוציא לאור מחיה השפה העברית אליעזר בן-יהודה בשנת 1908. במילון אשר הוצא למכירה הופיעו הערות ותיקונים רבים אותם כתב בן-יהודה בתוך ערכיו השונים של המילון.
פריט נוסף אשר נמכר באותה שנה, היה הפסנתר האישי של הזמר המנוח אריק איינשטיין אשר נקנה בראשית התקופה בה החל איינשטיין לכתוב ולהלחין מוזיקה באופן עצמאי.
בבית המשפט טענו באי כוחה של המדינה כי מכירתן של הטיוטות פוגעת בזכותה לשמור בידיה נכס בעל משמעות סמלית עמוקה, השייך לה ולציבור.
בפסק ביניים אשר התקבל בסוף שנת 2015 מנע בית המשפט את העמדתן של הטיוטות למכירה פומבית ופסק כי בית המכירות הפומבית 'קדם' יתפקד למעשה כנאמן ויחזיק בטיוטות למשמרת למשך תקופה של כחצי שנה.
קדם-תרופה (prodrug) היא תרופה, שלאחר הכנסתה לגוף, עוברת תהליך ההופך אותה לתרופה פעילה מבחינה פרמקולוגית.
קדם-תרופות בלתי-פעילות הן תרופות בלתי-פעילות מבחינה פרמקולוגית שהופכות, בתהליך של חילוף חומרים, לפעילות בתוך הגוף.
במקום לתת תרופה באופן ישיר, ניתן להשתמש בקדם-תרופה כדי לשפר את אופן הספיגה, הפיזור, חילוף החומרים והסילוק (ADME) של התרופה.
קדם-תרופות מיועדות במקרים רבים לשיפור הזמינות הביולוגית כאשר התרופה עצמה נספגת במידה מועטה בלבד במערכת העיכול.
ניתן להשתמש בקדם-תרופה כדי לשפר את מידת הבררנות של התרופה בפעילות הגומלין שלה עם תאים או עם תהליכים שהיא אינה מכוונת אליהם.
בדרך זו מפחיתים את תופעות הלוואי או התופעות הבלתי רצויות של התרופה.
על פי הגדרת מונחון IUPAC קדם תרופה היא תרכובת שעוברת היפוך ביולוגי לפני שהיא מראה השפעות פרמקולוגיות.
תמציות צמחיות רבות שהיו בשימוש רפואי בעבר מכילות גליקוזידים (נגזרות של סוכר) של החומר הפעיל, העוברות הידרוליזה במעיים ומשחררות את החומר הפעיל והזמין יותר ביולוגית אגליקון.
לדוגמה, סליצין הוא β-D-גלוקופירנוזיד המבוקע על ידי אסטראזות ומשחרר חומצה סליצילית.
אספירין, חומצה אצטילסליצילית שיוצרה לראשונה על ידי פליקס הופמן בבאייר בשנת 1897, היא קדם-תרופה סינתטית של חומצה סליצילית.
אולם יש מקרים אחרים שבהם התרופה הניתנת, קודאין או מורפין למשל, משופעלת באופן אנזימטי ויוצרת נגזרות סוכר (מורפין-גלוקורונידים) שהן פעילות יותר מתרכובת האב.
התרופה האנטימיקרוביאלית הסינתטית הראשונה, ארספנאמין (arsphenamine), שהתגלתה ב-1909 על ידי סהאצ'ירו האטה במעבדה של פאול ארליך, אינה רעילה לחיידקים כל עוד לא הותמרה לצורה פעילה על ידי הגוף.
בדומה לכך, פרונטוזיל (prontosil), תרופת הסולפה הראשונה (שהתגלתה על ידי גרהרד דומק ב-1932), חייבת להתבקע בגוף כדי לשחרר את המולקולה הפעילה, סולפנילאמיד.
מאז אותם ימים התגלו דוגמאות רבות אחרות.
טרפנאדין (terfenadine), האנטי-היסטמין הלא מרגיע הראשון, הוחזר מהשוק בשל הסיכון הקטן לתופעת לוואי רצינית.
אולם התברר שטרנפנאדין הוא קדם-תרופה של המולקולה הפעילה פקסופנאדין (fexofenadine, שאינו נושא סיכונים כמו אלה של תרכובת האב.
פקסופנאדין יכול לשמש תחליף בטוח לתרופה המקורית.
לורטדין (loratadine), עוד אנטי-היסטמין שאינו מרגיע, הוא הקדם-תרופה של דסלורטדין (desloratadine), האחראי במידה רבה להשפעות האנטי-היסטמינרגיות של תרכובת האב.
אולם, במקרה זה, לתרכובת האב אין תופעות לוואי כמו אלה הקשורות לטרפנאדין, כך שגם לורטדין וגם המטבוליט הפעיל שלו, דסלורטדין, משווקות כיום.
קדם-תרופות ניתנות לסיווג לשני סוגים עיקריים, על-פי האופן שבו הגוף מתמיר את הקדם-תרופה לצורה הסופית הפעילה של התרופה:
קדם-תרופות מסוג I משופעלות ביולוגית בתוך תאי הגוף.
דוגמאות לקדם-תרופות מסוג זה הן אנלוגים נוקלאוזידים נוגדי נגיפים שחייבים לעבור זרחון והסטטינים המורידים את רמות הליפידים.
קדם-תרופות מסוג II משופעלות ביולוגית מחוץ לתאים, בייחוד בנוזלי מערכת העיכול או במערכת הולכת הדם, בייחוד בדם.
דוגמאות לקדם-תרופות מסוג II הן סליצין (תוארה לעיל) ומספר קדם-תרופות אנזמטיות מוכוונות-נוגדנים, -גנים או -נגיפים המשמשים בכימותרפיה או אימונותרפיה (טיפול חיסוני).
את שני הסוגים העיקריים אפשר לחלק לתת-סוגים, על-פי גורמים כגון (סוג I) אם השפעול הביולוגי התוך-תאי הוא גם המקום שבו מתרחשת הפעולה הרפואית או (סוג 2) אם השפעול הביולוגי מתרחש או לא מתרחש בנוזלי מערכת העיכול או במערכת הולכת הדם.
קדם-תרופות מסוג IA כוללת תרופות אנטימיקרוביאליות ותרופות כימותרפיות רבות (כגון 5-פלואורואורציל).
קדם-תרופות מסוג IB זקוקות לאנזימים מטבוליים בייחוד כאלה הנמצאים בתאי כבד, המשפעלים אותן לתרופות פעילות.
השפעול הביולוגי של קדם תרופות מסוג II נעשה מחוץ לתאים, בסביבה של נוזלי מערכת העיכול (סוג IIA), או במחזור הדם ו/או בחללים חוץ-תאיים אחרים המכילים נוזל (סוג IIB) או בסמוך לרקמות/לתאי המטרה של הטיפול (סוג IIC), והוא תלוי באנזימים נפוצים כגון אסטראזות ופוספטאזות או באנזימים מוכווני מטרה.
קדם-תרופות יכולות להשתייך למספר תת-סוגים (כלומר סוג מעורב).
קדם-תרופה מסוג מעורב היא קדם-תרופה המשופעלת ביולוגית באתרים רבים, בשלבים מקבילים או בשלבים עוקבים.
קדם-תרופה המשופעלת ביולוגית למשל בו-זמנית בתאי מטרה וברקמות מטבוליות, יכולה להיחשב לקדם-תרופה "מסוג IA/IB" (לדוגמה, מעכבי רדוקטאז HMG-CoA ותרופות כימותרפיות אחדות).
כשקדם-תרופה משופעלת ביולוגית באופן עוקב, תחילה בנוזלי מערכת העיכול, ולאחר מכן בגוף בתאי המטרה, היא נחשבת לקדם-תרופה "מסוג IIA-IA" (לדוגמה טנופוביר דיזופרוקסיל פומראט).
טיפולים רבים של קדם-תרופות אנזמטיות מוכווני-נוגדנים/נגיפים/גנים (ADEPTs, VDEPs, GDEPs) ותרופות מוצעות הקשורות לחלקיקי ננו (nanoparticle-linked) או לנשאי חלקיקי ננו (nanocarrier-linked) יכולים להיות קדם-תרופות מסוג עוקב מעורב.
כדי להבדיל בין שני תת-סוגים אלה משתמשים בסימן מקף " - " כדי לציין שלבים עוקבים של שפעול ביולוגי להבדיל מסימן הלוכסן " / " המשמש לציון קדם-תרופות מסוג מקביל מעורב.
ליסדקסאמפטמין (lisdexamfetamine) או בשמה המסחרי ויואנס (Vyvanse) היא תרופה המשמשת לטיפול בהפרעות קשב (ADHD).
ליסדקסאמפטמין היא למעשה מולקולה שמחברת שתי מולקולות הקשורות ביניהן בקשר כימי, מולקולה אחת היא החומר הפעיל של התרופה דקסאמפטמין (האננטיומר הפעיל של אמפטמין, נקרא גם d-amphetamine ו-dextro-amphetamine) ומולקולה נוספת של חומצת האמינו, ליזין.
בכך ניתן להגדיר את ליסדקסאמפטמין כ-Prodrug, כלומר תרופה שניטלת ללא אפקט פרמקולוגי, אולם בגוף היא מפורקת וכתוצאה מכך משתחרר החומר הפעיל של התרופה.
6-מונואצטילמורפין (6-Monoacetylmorphine, (6-MAM) הוא מטבוליט של הרואין שמותמר למורפין פעיל בתוך אורגניזם חי (in vivo)
ALD-52 ו-MLD-41 מותמרים שניהם לחומר הפסיכדלי הפעיל LSD-25.
עד 2012 קריספרודול לא הייתה חומר בפיקוח בארצות הברית, אולם מפרובמט סווגה כחומר בפיקוח העלול להיות ממכר, שעלול לגרום לתסמיני גמילה מסוכנים ומכאיבים עם הפסקת השימוש בתרופה.
כלורמפניקול (chloramphenicol)סוקצינט אסטר משמש כקדם-תרופה תוך-ורידית של כלורמפניקול מאחר שכלורמפניקול טהור אינו נמס במים.
קודאין (codeine) מותמר ל-מורפין (morphine) על ידי האנזים ציטוכרום P450 CYP2D6.
ציקלופוספאמיד (cyclophosphamide) היא קדם-תרופה המשופעלת על ידי אנזימי ציטוכרום P450 בכבד (CYP) ויוצרת את המטבוליט 4-הידרוקסי- ציקלופוספאמיד.
די-אתילפרופיון (diethylpropion) היא גלולת דיאטה שאינה נעשית פעילה כמשחררת או מעכבת ספיגה חוזרת של מונואמין עד שהיא עוברת N-דאלקיליזציה לאתילפרופיון.
דיפיבפרין (dipivefrine), הניתנת כתרופה לטיפול מקומי נגד גלאוקומה (ברקית), משופעלת לאפינפרין (epinephrine).
אנלפריל (enalapril) משופעלת ביולוגית על ידי אסטראז לאנלפרילט (enalaprilat) הפעילה.
פנופיברט (fenofibrate) הוא אסטר איזופרופיל של חומצה פנופיברית.
פסוטרודין (fesoterodine) היא תרופה אנטי-מוסקרינית המשופעלת ביולוגית ל-5-הידרוקסימתיל טולטרודין (5-hydroxymethyl tolterodine), המטבוליט הפעיל העיקרי של טולטרודין (tolterodine).
פוסמפרנביר (fosamprenavir) עוברת הידרוליזה לאמפרנביר (amprenavir) הפעילה.
פוספרופופול (fospropofol) מפורקת על ידי אלקליין פוספטאזות למטבוליט פעיל פרופופול (propofol).
הרואין עובר דאצטילציה למורפין הפעיל.
לטנופרוסט (latanoprost) היא אסטר איזופרופיל שעובר הידרוליזה על ידי אסטרזות בקרנית לחומצה פעילה ביולוגית.
לפלונומיד (leflunomide) מותמרת במהירות בדופן המעי ובכבד לטריפלונומיד (teriflunomide).
לבודופה (levodopa) משופעלת ביולוגית על ידי דופה דקרבוקסילאז לדופמין (dopamine) הפעילה.
מולסידומין (molsidomine) הופכת ללינסידומין שמתפרקת לתרכובת הפעילה חנקן חמצני.
מיקופנולט מופטיל (mycophenolate mofetil) היא אסטר של חומצה מיקופנולית הנמצאת בשימוש ברפואת השתלות.
אולמסרטן מדוקסומיל (olmesartan medoxomil) עוברת הידרוליזה לאולמסרטן (olmesartan) במהלך הספיגה ממערכת העיכול.
אוסלטמיביר (oseltamivir) היא קדם-תרופה שהיא אתיל אסטר של Ro 64-0802, מעכב בררני של נויראמינידאז של נגיף שפעת.
פליפרידון (Paliperidone) היא תרופה לא טיפוסית נוגדת-פסיכוזה לסכיזופרניה.
היא המטבוליט הפעיל של ריספרידון (risperidone).
פרדניזון (prednisone), תרופה קורטיקוסטרואידית סינתטית, משופעלת ביולוגית בכבד לתרופה הפעילה פרדניזולון (prednisolone), שגם היא סטרואיד.
פרימידון (primidone) מפורק על ידי אנזימי ציטוכרום P450 לפנוברביטל (phenobarbital), שהוא העיקרי ולפניל-אתיל-מלונאמיד (phenylethylmalonamide) שהוא המשני.
פסילוציבין (psilocybin) עוברת דפוספורילציה לפסילוצין (psilocin) הפעילה.
טנופוביר (tenofovir) דיסופרוקסיל פומראט היא תרופה נגד HIV (קבוצת NtRTI) העוברת שפעול ביולוגי לטנופוביר (PMPA).
ואלאציקלוביר (valaciclovir) משופעלת ביולוגית לאציקלוביר (aciclovir) הפעילה.
ximelagatran עוברת דאלקילציה ודהידרוקסילציה ל-melagatran הפעילה.
קדם ערבה הוא יישוב קהילתי מעורב השוכן במקום שבו שכן קיבוץ בית הערבה בשנים 1986–2000. היישוב משתייך למועצה אזורית מגילות ים המלח.
במשך שנים התקיים במקום קיבוץ בית הערבה.
במהלך שנת 2000 עבר הקיבוץ למיקומו הנוכחי, כקילומטר מערבית.
עד לשנת 2015 שכנו במקום העובדים הזרים של קיבוץ בית הערבה.
בשנת 2016 הועברה החזקה על המקום לידי תנועת אמנה, במסגרת הסכם מחיקת חובות של קיבוץ בית הערבה.
בשנת 2014 החל תהליך גיבוש קבוצה של כ-20 משפחות שהיו עתידות לעלות לקרקע בתמיכת תנועת אמנה, ובינואר 2017 עלתה קבוצה ראשונה לקרקע.
בקיץ 2022 התגוררו ביישוב 47 משפחות.
ביולי 2024 אישרה מועצת התכנון העליונה תוכנית מתאר למקום כחלק מהיישוב בית חגלה.
במאי 2025 החליטה ממשלת ישראל להעניק ליישוב מעמד עצמאי.
בדצמבר 2025 חתם מפקד פיקוד המרכז אבי בלוט על צו המגדיר את המקום כיישוב וקובע עבורו תחום שיפוט.
קדם ערבה שוכן סמוך לכביש 90, צפונית לצומת בית הערבה וים המלח, דרומית לבקעת הירדן ודרומית-מזרחית לעיר יריחו.
בקצה היישוב ממוקמת התחנה המטאורולוגית בית הערבה ברום 335 מטר מתחת לפני הים.
קדמיום הוא יסוד כימי מתכתי שסמלו הכימי Cd ומספרו האטומי 48.
הקדמיום נקרא על שם הגיבור קדמוס מהמיתולוגיה היוונית.
קדמוס, בן המלך הפיניקי, התחתן עם הרמוניה, ייסד את תבאי והביא את האלפבית ליוון, אך הוא והרמוניה סיימו את חייהם כנחשים; הדיכוטומיה הזאת של הישגים גדולים וגורל אכזר מזכירה את תפקידו של הקדמיום בתעשיית הכימיה והביולוגיה.
קדמיום הוא מתכת רכה, רקיעה וגמישה, שצבעה אפור-כסוף.
הקדמיום רך כל כך, עד שניתן לחתוך אותו בסכין.
לקדמיום ולאבץ כמה תכונות משותפות.
דרגת החימצון הנפוצה ביותר של קדמיום היא 2+.
דרגת החימצון 1+ קיימת, אך נדירה.
ל-75% מהקדמיום המופק תפקיד בסוללות (במיוחד סוללות ניקל-קדמיום), ל-25% הקדמיום הנותרים - שימושים כפיגמנטים, ציפוי וייצוב פלסטיק.
לקדמיום יישומים בסגסוגות בעלות נקודת היתוך נמוכה.
כיוון שאינו יוצר חיכוך בקלות, לקדמיום שימושים במיסבים.
סוגים רבים של מתכות מכילות קדמיום.
לתרכובות שמכילות קדמיום שימוש בתור צבע בטלוויזיות.
קדמיום יוצר מגוון מלחים, הנפוץ ביותר הוא CdS, שמשמש בתור פיגמנט צהוב.
לחומרים CdS, CdSe, CdTe שימושים בתעשיית המוליכים למחצה ובתאים סולרים.
למספר תרכובות קדמיום תפקיד בייצור PVC (סוג פלסטיק).
בגלאי הנייטרינו הראשון השתמשו בקדמיום.
קיים בסיגריות וידוע בתור חומר מסרטן ומזיק לכליות.
קדמיום התגלה בגרמניה בשנת 1817 על ידי פרידריך שטרומאייר (Friedrich Strohmeyer), כשמצא יסוד חדש בתור זיהום באבץ פחמתי (ZnCO3) שנקרא גם קלמין, ובמשך 100 שנים גרמניה נשארה המדינה היחידה שהפיקה את המתכת החדשה.
המתכת נקראה על שם המילה הלטינית של קלמין.
שטרומאייר שם לב שכשמחממים קלמין לא טהור הוא משנה את צבעו, בזמן שקלמין טהור לא.
אף שתרכובות קדמיום הן רעילות, בבריטניה נהגו להשתמש בהן בתור תרופה למספר מחלות.
מחצבי קדמיום הם נדירים ונמצאים בדרך כלל בכמויות קטנות.
CdS הוא מינרל הקדמיום החשוב היחידי והוא כמעט תמיד מופיע עם אבץ גופרי (ZnS).
לכן, קדמיום מופק כתוצר לוואי של כרייה, זיקוק ועיבוד אבץ גופרי.
ההפקה של קדמיום בארצות הברית החלה ב-1907, אבל רק לאחר מלחמת העולם הראשונה החלו להשתמש בו בכל העולם.
קדמיום מצוי ברמות נמוכות בקרקע ובמים, ונקלט על ידי שורשי צמחים מסוימים והוא נמצא בריכוזים נמוכים מאוד כמעט בכל חומר ביולוגי.
לפי משרד הבריאות, צריכה ממושכת של מזון או מים המזוהמים בקדמיום עלולה לגרום למחלות שונות, להזיק לכליות ולגרום לסרטן.
גורמים שונים קבעו שיעורים שונים של קדמיום כבטוחים.
על פי המלצות ארגון הבריאות העולמי, כמות הקדמיום המותרת לחשיפה היא 1 מיקרוגרם לק"ג משקל גוף ליום.
בהנחיית משרד הבריאות מינואר 2009 נקבעו רמות קדמיום מותרות בין PPB 5.6 ל־PPB 12 במזון לתינוקות.
קדמיום הוא יסוד רעיל במיוחד, אפילו בריכוזים נמוכים.
אחת ההשערות לגבי הסיבה לכך היא התערבות באנזימים שמכילים אבץ, שהוא יסוד חשוב במערכות ביולוגיות.
אבק קדמיום שנשאף גורם במהירות לבעיות בכליות שיכולות להיות קטלניות (אי ספיקת כליות).
קדמיום שמוזרק גורם מיד להרעלה ופוגע בכבד ובכליות.
לאורך השנים פותחו מספר חיישנים לניטור של קדמיום.
דוגמה אחת היא חיישן שמתבסס על ליגנד פלוראסנטי שנקשר למתכת, שיטה זו הוכחה כיעילה להדמיה וחישה של קדמיום בתאים.
עיקר הניטור של קדמיום במערכות מימיות מבוצע על ידי דיגום בשטח ובדיקה במעבדה בעזרת מכשיר ICP-MS.
אחת השיטות הפופולריות לניטור קדמיום בזמן אמת היא על ידי שימוש באלקטרוכימיה, דוגמה אחת היא על ידי שימוש באלקטרודה שעברה שינוי עם שכבות חד-מולקולריות ומסוגלת למדוד ריכוזים של חלקיק לטריליון (ppt).
קִדְמַת צְבִי היא מושבה של התאחדות האיכרים הממוקמת במרכזה של רמת הגולן, 3.5 ק"מ צפונית לקצרין.
המושבה נמצאת בגובה של 480 מטרים מעל פני הים, בקרבת הכפר הסורי הנטוש "עין סומסום".
היישוב נקרא על שמו של צבי איזקסון שהיה נשיא התאחדות האיכרים.
בעת הקמתו תכננו לקרוא ליישוב "עין שמשון" בשל מיקומו בקרבת הכפר הנטוש "עין סומסום".
כלכלת היישוב כוללת חקלאות שלחין מטעי תפוחים, ענבי יין, אגסים, רפתות ולולים.
ביישוב פועלים חמישה יקבי בוטיק קטנים בעלי כושר ייצור משותף של 130,000 בקבוקים בשנה.
מחצית מתושביו הבוגרים של היישוב הם מורים, וחציו השני עוסק במקצועות חופשיים.
בסמוך למקום בו נמצא כיום היישוב היו קיימים יישובים בתקופת המשנה, ונתגלו שני בתי כנסת עתיקים בא-דנקלה ועין נשוט.
קדמת צבי הוקמה בשנת 1981. בתחילה התמקמו המתיישבים בקלע, מוצב סורי שהיה ממוקם צפונית למקום בו נמצא היום היישוב קלע אלון, עד לאיתור המיקום ליישוב הקבע..
המתיישבים התכוונו להקים מושב אולם לבסוף הוקמה מושבה.
יישוב הקבע נוסד בשנת 1985.
במושבה מרפאה, מגרש כדורגל ומגרש כדורסל, מועדון נוער וגן.
במושבה פועל ארגון הנוער "התנועה החדשה - השומר החדש".
ליד הכניסה לקדמת צבי נמצא אתר הזיכרון "יד עתניאל" לזכר טייס חיל האוויר הישראלי שמטוס האוראגן שלו הופל על ידי הסורים במקום זה ב-8 ביוני 1967 במלחמת ששת הימים.
גופתו נמצאה רק באוגוסט 1974 והובאה לקבורה בקיבוצו דורות.
באתר יש גלעד ועליו זנב המטוס עם סמל חיל האוויר ולידו חלקים נוספים מהמטוס.
קֶדְמָה התקיימה כקיבוץ בין השנים 1946–1962. מאז 1979 נמצא במקום כפר נוער טיפולי.
בשנות השלושים והארבעים המוקדמות התנועות הקיבוציות הקימו "פלוגות" שהיו עתודה להתיישבות.
בסתיו 1939 התכנסו 45 צעירים בעין חרוד, והחליטו לאחד קבוצות ולייסד פלוגה חדשה.
חניכי תל יוסף – 35 איש בוגרי חברת הנוער העולה ב', שהתאחדו עם חברי הכשרת הנוער העובד בתל יוסף, ועשו שנת הכשרה שלישית בפלוגת רעננה במעוז חיים.
הכשרת הנוער העובד שהתחנכה בעין חרוד – חניכים של הנוער העובד מתל אביב וחברת נוער מגבעת השלושה – 12 איש
קבוצה קטנה של חניכי הנוער העובד הירושלמיים שהיו בגבעת חיים, רובם ילידי הארץ, ועוד בודדים אחדים.
בוגרי חברות הנוער הגיעו בעיקר מגרמניה, וחברי ההכשרות היו ילידי הארץ ויוצאי ארצות אירופה, בעיקר פולין.
באוקטובר 1939 התקבלה הפלוגה לקיבוץ המאוחד.
הפלוגה החדשה קבעה את מושבה בנתניה, (ראה פירוט בהמשך), לצד גרעיני התיישבות נוספים.
חברי הפלוגה התייצבו ערב ערב בלשכת העבודה, ובמקביל ארגנו פעילות תרבותית והקימו סניף של הנוער העובד.
עיקר הפרנסה של חברי הגרעין היה עבודות חוץ: בניין, פרדסנות, מסגריה.
הם עבדו כשכירים והקימו משק חקלאי מגוון ליד מושב בית יצחק.
מזכירות הקיבוץ המאוחד הציעה לחברי הקבוצה להיות מועמדים להתיישבות בדרום ים המלח וכדי להיות מוכנים לכך הוטל עליהם לכבוש את העבודה במפעלי חברת האשלג בסדום.
באמצע אוקטובר 1940 אישרה המזכירות המרכזת של הקיבוץ המאוחד את ייעוד פלוגת נתניה להתיישבות בדרום מזרח ים המלח, באזור ספיה.
הם קראו לקבוצתם קדמה כי התיישבו במזרחה של ארץ ישראל.
יצחק טבנקין ממנהיגי הקיבוץ המאוחד, נאם באספת הקבוצה ב-22 באפריל 1941: "סדום היא בשבילנו פתח להתיישבות בעבר הירדן ובערבה, היא תהייה חלוץ להקמת נקודות יהודיות נוספות בסביבתה.
אולם, יש להמשיך ולקיים את הפלוגה גם בנתניה, כי שם "המשתלה" לקבוצה חזקה וגדולה".
לגרעין המקורי הצטרפו קבוצות ההשלמה:
הכשרה של הנוער העובד מאשדות יעקב
בוגרי חברת הנוער ג' מתל יוסף, יוצאי אוסטריה
בוגרי בית הספר למקצועות המלאכה ע"ש לודוויג טיץ מיגור, עם בנות הכשרת הנוער העובד משכונת בורוכוב
בוגרי חברת נוער יוצאי צ'כיה שהתחנכו בבית השיטה
בקיץ 1941 התחילו חברי הקבוצה לעבוד במפעל המלח בסדום.
הם הקימו מחנה עבודה נפרד משאר העובדים כדי לגבש שם חיים עצמאיים לקראת התיישבות קבועה באזור.
הועלו תוכניות להתיישבות באדמות הכפר צאפייה הנמצא דרומית מזרחית לסדום.
בסוף 1942 עבדו במפעל 37 חברים ו-10 בחורות, כשליש מכלל 142 חברי הקבוצה.
הפיצול החברתי הגובר בין החברים בסדום לחברים בנתניה, כמו גם התנאים הקשים והעדר היכולת לקיים חיי קיבוץ גרמו לגל עזיבות.
בינתיים נהרגו שני חברים: אברהם פלינט בתאונת עבודה בסדום, ורודי צ'רנר שהיה בין כ"ג יורדי הסירה שנעלמו בדרכם לפעולת חבלה בבתי הזיקוק בלבנון.
עם תחילת מלחמת העולם, התגייסו לצבא הבריטי 36 חברים מקדמה.
מגויסי סדום לא יכלו להתגייס לצבא הבריטי או לפלמ"ח, והמשיכו לעבוד במפעל, בדרך כלל 3–4 שנים ברציפות, כדי להתברג בעמדות מפתח לקראת הקמת ישוב הקבע.
התנאים היו קשים: חום מעיק, עבודה פיזית קשה, מגורים באוהל, אין מקום להתכנסות או לפעילות חברתית ותרבותית.
הניתוק מהמחנה בנתניה היה קשה במיוחד לבעלי משפחות: 25 ימי עבודה רצופים בחודש, ואחריהם שבוע חופש, מתוכו שלושה ימי נסיעה – יום וחצי לכל כיוון.
הנסיעה עצמה הייתה מפרכת: אחרי יום עבודה מלא, הפליגו שבע שעות בסירה עד קליה בצפון ים המלח.
משם נסעו באוטובוס לירושלים ומשם לנתניה.
(בדרך חזרה ההפלגה הייתה ביום)
ב-1946 התברר כי הסיטואציה הפוליטית לא תאפשר התיישבות בסאפיה: "מחכים לפתרון לארץ ישראל כולה ואחר כך לשאלת הקרקעות של ספיה בעבר הירדן." החברים הבינו שאין שחר לחלום ההתיישבות במזרח ים המלח.
בהתחלה התיישבה הפלוגה בבית שכור בשכונת בן ציון.
אולם, תנאי הצפיפות של 100 איש על מגרש של דונם וחצי הביאו את הרופא לאיים בסגירת המקום.
באביב 1941 הקבוצה עברה למגרש של 20 דונם באזור נווה איתמר.
הוקמו חדר אוכל, מחסן בגדים ואוהלים למגורים.
המשקים הוותיקים סייעו לפלוגות הצעירות להקים משק חי – רפת, לול, גן ירק ועוד.
הוקמה מסגריה ומכבסה שנתנה שירות לאנשי נתניה ולמחנות הצבא הבריטי.
מתקיימים חיי חברה ותרבות: חוגי לימוד, מסיבות ליל שבת.
נטיעת עצים ודשא מקנה למקום תחושת בית.
בה בעת מתרחב הפער "בין החיים בנתניה אשר משמעותם הייתה בעיסוק בבנייה, בהקמת משק, בחיי חברה סדירים ונורמליים ובאסיפות ופעולות תרבות, ובין החיים בסדום בה אין אפשרות להתכנסות, והעבודה במפעל זר נעשית ללא הרגשת יצירה וללא סיפוק".
עיקר ההכנסות – מעבודת חוץ ומסדום.
החקלאות הפסידה אבל הנהלת החשבונות פיגרה בדוחות, והתוצאות הכלכליות נודעו מאוחר מדי.
1943 – נולדים הילדים ראשונים, מצטרפת קבוצת הנוער העובד ילידי הארץ, שעברו הכשרה באשדות יעקב.
עם תום מלחמת העולם יש גל עזיבה.
"עכשיו הייתה זו חברה שמאחוריה שש שנים של מתיחות ומסירות, הקרבה ואמונה שהוקדשו לחזון (סאפיה) אשר נתברר כי הוא חזון שוא, אשליה.
החברה הייתה מותשת, בלתי מלוכדת, מוכה על ידי עזיבות קשות וצמאה לתוספת כח אדם".
מזכירות הקבוץ המאוחד הציעה לחברים לעלות על הקרקע במסגרת מבצע עליית 11 הנקודות.
המקום המוצע – תל תורמוס, שם נרכשו כ-4,000 דונם לעיבוד חקלאי.
ההתיישבות בתל תורמוס, מלחמת השחרור
במוצאי יום כיפור, 10.6.1946 יצאו חברי קדמה מכפר מנחם והקימו את הנקודה החדשה: שלושה צריפים, בריכת מים וגדר למחנה.
המים הגיעו במשאית מבאר טוביה.
מתחילים לעבד את השדות, אולם בשנת 1947 יש בצורת קשה.
בארץ שפל כלכלי ושכר העבודה יורד, מה שמחמיר את המצב הכלכלי של קדמה, שעדיין מתבססת על עבודת חוץ.
קבוצת פרומקה – 20 חברי תנועה שבאו מפולין ועשו שנת הכשרה ביגור.
קבוצת שלמקה מילר – 10 צעירים עולים ממחנות בקפריסין
יש 29 ילדים ושלושה ילדי חוץ, מתפתח קושי בענף החינוך.
בעת הכרזת האו"ם על חלוקת הארץ לשתי מדינות, קדמה הייתה בין 32 היישובים העבריים שנכללים בתחום המדינה הערבית (2.5 ק"מ מהגבול).
התעורר ויכוח עז: להישאר או לנטוש?
השוללים טענו שהנקודה עדיין לא קיימת, ואת היישוב צריך לבנות בתוך המדינה.
אלו שרצו להישאר טענו שאסור לנטוש, כי היישובים יקבעו את גבולות המדינה.
עם פרוץ מלחמת העצמאות היה צורך לחזק את תל תורמוס.
העברת המחנה מנתניה נקבעה ל-30.12.1947 וכל ההכנות בוצעו בזמן.
גויסו בעלי מקצוע מנען, גבעת ברנר ותל אביב, ותגבורת של כוחות ביטחון.
"אחרי 4 ימים ראשונים שבו המתנדבים לבתיהם.
משאית שהייתה מיועדת להביא מי שתייה מבאר טוביה שקעה בבוץ, הדרך הייתה מנותקת והרדיו לא פעל.
היה רק קשר איתות לעולם החיצוני." בנסיבות אלו, אי אפשר היה להעביר נשים וילדים לתל תורמוס.
שוב התרופף הקשר בין שני חלקי הקבוצה.
באפריל נהרגו שני חברים: רפא וולפסון, מגרעין המייסדים, וחברו יענקלה ברנר מקבוצת פרומקה.
המחנה בנתניה קלט נשים וילדים שפונו מקיבוץ נאות מרדכי.
לראשונה מזה שמונה שנים – כל הקבוצה יחד.
רוב החברים עובדים בתוך הקיבוץ, בענפים השונים: פלחה, מטעים, פרדס, מסגריה ובנין, מטבח, חינוך.
בסוף 1949 העבירה הסוכנות היהודית את קיבוץ קדמה מ"תקציב שנתי" שהיה נהוג בשנים הראשונות לפיתוח ישוב, ל"תקציב ביסוס" (השקעה כספית של המוסדות המיישבים במטרה להעביר חוב קצר טווח לחוב ארוך טווח).
המעבר בין שיטות המימון התרחש בטרם הייתה קדמה בשלה לכך מבחינה כלכלית.
אמצעי הייצור טרם כיסו את ההשקעה וקדמה נכנסה לחובות.
הפתרון המוצע היה להגדיל את כח הייצור.
בהתאם, נעשו ניסיונות רבים להגדיל את מספר החברים:
1949 – קבוצת לודן (על שם המדריך) – 40 עולים שהגיעו מאיטליה דרך קפריסין היו 40 איש, עזבו עם המדריך.
1949 – הגרעין הבבלי הראשון שהגיע עזב לאפיקים.
ומזכירות הקיבוץ העבירה אותם לאשדות יעקב.
גרעין בבלי נוסף לא נקלט ועזב.
1949 – חברת נוער מבולגריה, אך רובם עזבו כשהוריהם הגיעו והשאר הועברו לחברת נוער בשדות ים.